VS002023
Datum: 1998-08-21T02:00:00.000+02:00
datum_sodbe_i_stopnje: 2005-12-08T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 2.350.000,00 SIT
opombe: II Ips 949/2006 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Poklicni vojak.

## Škodni dogodek

Padec po stopnicah (na poti do stražarskega mesta).

## Poškodba

Raztrganje prednjega križnega ligamenta desnega kolena.

## Telesne bolečine

800.000,00 SIT 1 teden srednje hude (pogosto blaženje s tabletami), 1 mesec blage, 4 mesece blage in občasne, težave ima še pri spremembah vremena, bolečine pa čuti pri dolgem stanju, poklekanju in počepanju.

#### Hospitalizacija

6 dni, operativni poseg.

#### Ambulantno zdravljenje

11x pregled pri specialistu, 6x pri osebnem zdravniku,

#### Rehabilitacija

14 dni zdravilišča s fizioterapijo, 15x ambulantna fizioterapija.

#### Nevšečnosti med zdravljenjem

2x RTG, 2 meseca nošnje štiritočkovne opornice čez dan, 3 mesece občasno nošenje opornice.

## Strah

150.000,00 SIT Primarni trenuten, srednje hud, ki je trajal le nekaj sekund; sekundarni hud 1 dan, srednji 5 dni in blag 5 mesecev, nato pa je prenehal.

## Zmanjšanje življenjske aktivnosti

1.400.000,00 SIT Ima nadomestek prednje križne vezi z ligamentom pogačice, kar ni enakovredno tkivu križnega ligamenta. To se kaže v rahli nestabilnosti desnega kolena v smeri naprej, nazaj, pri upogibu 90 stopinj in v zavrti gibljivosti desnega kolena lažje stopnje (slednje 50% posledica te poškodbe, ostalo pa posledica prejšnjih poškodb). Je srednje zmanjšano sposoben za dela z daljšo hojo, hojo po neravnem terenu, navkreber in navzdol, po stopnicah, ponavljajoče poklekanje in počepanje in dvigovanje težjih bremen od 20 kg; enako tudi za športne, rekreativne in družabne aktivnosti. Ni več zmožen opravljati dela in nalog podčastnika - strelca izvidnika, s čimer pa so bistveno zmanjšane njegove možnosti napredovanja v okviru SV in manjši zaslužek (zmanjšanje možnosti dela na terenu in v tujini); počuti se odrinjenega v poklicnem življenju, prikrajšan pa je tudi v zasebnem življenju; zaradi te poškodbe je invalid, sedaj opravlja drugo delo v prevozništvu, opustil pa je aktivno igranje tenisa in smučanje.

---

ZOR člen 200, 203